钦定古今图书集成/方舆汇编/边裔典/第108卷 > 《山海经》 > 莫讷木大彼亚
## 钦定古今图书集成/方舆汇编/边裔典/第108卷 > 《山海经》 > 莫讷木大彼亚

“利未亚南，名莫讷木大。”彼亚国土广，人最多，皆极愚
蠢，不识理义。气候甚热，沿海皆沙人践之，即成疮痏。
黑人坐卧其中，安然无恙。所居极秽，喜食象肉，亦食
人，皆生龁之。齿皆锉锐若犬牙然，奔走疾于驰马。不
衣衣，反笑人衣衣或涂油于身，以为美乐。无文字。初，
欧逻巴人传教至此，黑人见其看诵经书，大相惊讶，
以为书中有言语，可传达，其愚如此。地无兵刃，以木
为标枪，火炙其锐处，用之极铦利。身有膻气，永不可
除。性不知忧虑，闻箫管琴瑟诸乐音，便起舞不止。其
性朴实耐久，教为善事，即尽力为之。为人奴，极忠于
主。为主用力，视死如归，遇敌无避。亦知天地有主，但
视其王若神灵。凡阴晴旱涝，皆往祈之。王若偶一喷
涕，举朝举国皆高声应诺，大可笑也。近亦多有奉天
主教者，但性喜饮酒，易醉。产鸡皆黑豕，肉为天下第
一美味，病者食之无害。产象极大，一牙有重二百斤
者。有兽如猫，名“亚尔加里亚”，尾有汗极香，阱于木笼，
汗沾于木，干之以刀削下，便为奇香。乌木黄金最多，
地无寸铁，特贵重之。布帛喜红色、班色及玻璃器，善
浮水，他国名为“海鬼。”